CELEX: 22014D0208
Language: lt
Date: 1412035200000
Title: 2014 m. rugsėjo 30 d. EEE jungtinio komiteto sprendimas Nr. 208/2014, kuriuo iš dalies keičiamas EEE susitarimo XX priedas (Aplinka) [2015/1276]

30.7.2015   
            
            
               LT
            
            
               Europos Sąjungos oficialusis leidinys
            
            
               L 202/96
            
         EEE JUNGTINIO KOMITETO SPRENDIMAS
   Nr. 208/2014
   2014 m. rugsėjo 30 d.
   kuriuo iš dalies keičiamas EEE susitarimo XX priedas (Aplinka) [2015/1276]
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
   kadangi:
   
               (1)
            
            
               2009 m. spalio 21 d. Europos Parlamento ir Tarybos direktyva 2009/128/EB, nustatanti Bendrijos veiksmų pagrindus siekiant tausiojo pesticidų naudojimo (1), su pataisymais, padarytais OL L 161, 2010 6 29, p. 11, turi būti įtraukta į EEE susitarimą;
            
         
               (2)
            
            
               todėl EEE susitarimo XX priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   EEE susitarimo XX priede po 1k punkto (Europos Parlamento ir Tarybos direktyva 2003/35/EB) įterpiamas šis punktas:
   
      
                  „1l.
               
               
                  
                     32009 L 0128: 2009 m. spalio 21 d. Europos Parlamento ir Tarybos direktyva 2009/128/EB, nustatanti Bendrijos veiksmų pagrindus siekiant tausiojo pesticidų naudojimo (OL L 309, 2009 11 24, p. 71), su pataisymais, padarytais OL L 161, 2010 6 29, p. 11.
                  Direktyvos nuostatos šio susitarimo tikslais pritaikomos taip:
                  Kalbant apie Norvegiją, 4 straipsnio 2 dalies žodžiai „2012 m. lapkričio 26 d.“ pakeičiami žodžiais „2016 m. sausio 1 d.“.“
               
            
   2 straipsnis
   Direktyvos 2009/128/EB tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
   3 straipsnis
   Šis sprendimas įsigalioja 2014 m. spalio 1 d., jei pateikti visi pranešimai pagal EEE susitarimo 103 straipsnio 1 dalį (2), arba 2014 m. rugsėjo 30 d. EEE jungtinio komiteto sprendimo Nr. 203/2014 įsigaliojimo dieną (3) (pasirenkama vėlesnė data).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2014 m. rugsėjo 30 d.
      
         
            EEE jungtinio komiteto vardu
         
         
            Pirmininkas
         
         Kurt JÄGER
      
   
   
      (1)  OL L 309, 2009 11 24, p. 71.
   
      (2)  Konstituciniai reikalavimai nurodyti.
   
      (3)  Žr. Šio Oficialiojo leidinio p. 57.